TVB小花帶愛犬行山抱起聞花 網民擔心垂直孭起傷脊椎致癱瘓
TVB小花陳瀅(Jeannie)一向都是愛犬之人,家有3隻小可愛,包括「大佬」Diesel、「二哥」Baymax及「細佬」Kumo,而且3隻狗仔都先後參與過電視演出,當中Diesel曾參演《愛美麗狂想曲》,Baymax曾於《美麗戰場》亮相,而Kumo就曾隨陳瀅驚喜客串《寵愛Pet Pet》,名副其實當上「狗明星」!近日陳瀅家中又添新成員,本月中她在IG曬出與新寵Whiskey的合照,日前她更帶Whiskey一起行山!
日前陳瀅曬出多張行山照,並寫道:「first hike with whiskey. 」相中所見,陳瀅用寵物孭帶孭着愛犬Whiskey,又抱起Whiskey聞花,而Whiskey似乎對周圍環境都十分好奇,在山上狂跑,又聞花食花,不少網民都大讚可愛!
不過當中亦有人留意到陳瀅用的這款孭帶令Whiskey長期處於雙腳懸空的狀態,擔心會傷及狗狗的脊椎,紛紛留言溫馨提醒:「臘腸狗本身腰長,用呢款打直嘅揹袋對所有狗狗脊椎骨都好傷,好易出現頸推移位,嚴重可以導致後肢癱瘓,要動手術先可復元」、「下次唔好用呢啲揹帶,垂直對臘腸條腰唔好,抱佢都盡量要打橫抱,抱埋佢後腳,如果唔係好傷佢腰椎」、「長身型嘅狗係特別要水平抱起,先唔會令佢哋脊骨受壓」、「有啲植物唔可以畀佢聞呀」!